Епитафи у драгачевским селима: Котража
Епитафи у драгачевским селима: Котража су сведочанства преписана са старих надгробних споменика у селу Котража (Општина Лучани).

Црквена порта 
Споменик свештенику Илији Поповићу (†1849) (Котража – црквена порта)
 ИЛИЈА ПОПОВИЋ
 свештеник (...)
 умре 18 декембра 1849. год.
 Бог да му душу опрости.
 Из благодарности
 према своме оцу
 и брату Васиљу Константиновићу
 њихове кости пренеше од старе цркве
 и код нове сахранише,
 поп Чедо
 са братом Илијом и Тихомиром:
 24. новембра 1881. год.

Споменик свештенику Василију Константиновићу (†1866) (Котража – црквена порта)
 Под овом ладном плочом
 леже посмртни остатци
 ВАСИЛИЈА КОНСТАНТИНОВИЋА
 свештеника цркве котрашке,
 чувен под именом ВЕРЖЕЈ,
 кои погибе од разбојника
 1. маја 1866. год. у Котражи
 у 45 год.
 Бог да му душу опрости.
 Споменик подиже поп Чедо
 са братом Илијом и Тихомиром
 23. новембра 1881.год.

Споменик свештенику Милети Јовановићу (†1918) (Котража – црквена порта)
 МИЛЕТА ЈОВАНОВИЋ
 свештеник парохије котрашке
 окружни посланик
 велико-народне Скупштине
 одликован орденом Св. Саве II степена
 рођен 1830.
 умро 25 маја 1918.

Сеоска гробља

Чакаревићи 
Споменик Обрену Радичевићу (†1852) (Котража – Чакаревићи)
 Овде почива раб божии
 ОБРЕН РАДИЧЕВИЋ
 Жител к[отрашки]
 Поживи 65 год;
 а умре 10. Ноембра 1852 лето

Споменик Милораду Чакаровићу (†1855) (Котража – Чакаревићи)
 Овде почива раб божии
 МИЛОРАД ЧАКАРОВИЋ
 Жител котражки
 поживио 60. год.
 умре 1. новембра 1855. год.

Споменик Средоју Павловићу (†1932) (Котража – Чакаревићи)
 СРЕДОЈЕ  Љ. ПАВЛОВИЋ
 из котраже
 он поживи часно 31 год.
 А погибе на правди Бога
 од убице: Јерослава Кузмановића
 3. сеп 1932. г.
 Бог да му душу опрости
 Спомен му подиже отац Љубо
 писо Вој. Куз.

Милинковићи 
Споменик Вукосаву Милинковићу (†1871) (Котража – Милинковићи)
 Овде почива раб божи
 ВУКОСАВ МИЛИНКОВИЋ
 житељ = села Котраже,
 кои чесно поживи 97 год,
 а престависе у вечност
 11. Фебруара 1871. год =
 Бог даму душу прости
 Овајму знак подиже
 његов син Милутин Вујовић

Главица 
Споменик Спасоју Чакаревићу (†1860) (Котража – Главица)
 Овде почива раб божји
 СПАСОЈЕ ЧАКАРЕВИЋ
 бивши кмет об[штине] котрашке
 а који у чести и поштењу
 поживијо 56 г.
 а преставио се, у вјечниј живот
 27-г новембра 1860. г.
 и Бог да му душу прости
 овај спомен подигошему
 његови синови
 рисим јово чакаро[вић]
 Глишо Дмитрић писа

Прљуша 
Споменик Милутину Вујовићу (†1899) (Котража – Прљуша)
 О љубазни Српски роде
 умољено стани мало овде
 да разумеш кога ова
 ладна земља скрива
 дична Срба
 МИЛУТИНА ВУЈОВИЋА
 уваженог грађанина
 и Абаџије овог села Котраже
 кои од свог рођења
 чесно поживе 71. год.
 а престависе 23 децембра 1899. год.
 Бог даму душу прости
 30 јануара 1900 год.
 овај му надгробни споменик
 подигоше његови благодарни
 синак Чедомир и унук Драган
 своме деди за знак гроба
 док је Српског рода

Напомене

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи